google/wiki40b huggingface dataset:
Tinn Billag

Historie

Det første rutebilselskapet i Tinn ble stiftet 7. mai 1916 og het A/S Bil, men skiftet i 1919 navn til L/L Dølen. Det hadde rute fra Austbygde og oppover Tessungdalen. I 1924 startet Gauset Billag en rute i Gausetdalen som avhengig av årstid og framkommelighet gikk oppover mot Kalhovd. Året etter startet Tinnbuss A/S som hadde en rute som knyttet Rjukan sammen med bygdene i øst. Konkurransen mellom selskapene var hard, og etter langvarige forhandlinger ble selskapene slått sammen til Tinn Billag AS 1. oktober 1936. Da veien mellom Hovin og Kongsberg åpnet i 1935 tilfalt konsesjonen på den ruta til D/S Gausta og Tinn, men denne konsesjonen overtok billaget i 1939. I 1964 søkte selskapet om konsesjon for godsrute til Oslo, som ble innvilget i 1965. I 1968 ble Rjukan Drosjeeiere og Tågeruds Bilruter innlemmet. Og i 1973 ble også Rjukan Bybuss innlemmet, og med det hadde Tinn Billag alle bussrutene i kommunen.
Deltochilini

Utseende

Små til middelsstore (3-15 millimeter), kraftige skarabider. Artene er ofte ganske fargerike, metalliske farger er vanlige. De mangler vanligvis horn på hodet og pronotum.
Hodet er bredt skovlformet, vanligvis med to tenner på forkanten.

Levevis

Som andre møkkskarabider har disse artene larver som lever av møkk. Disse billene triller gjerne kuler av møkk som de graver ned og legger egg på. Det er usikkert om alle artene er knyttet til møkk, for mange grupper er biologien temmelig ukjent.

Utbredelse

Gruppen er utbredt på de sørlige kontinentene: Sør-Amerika, Afrika, Australia og i Sørøst-Asia. Den har en typisk Gondwanaland-utbredelse, og antas å stamme fra det gamle superkontinentet.
Denne gruppen er særlig rik på slekter og arter på Madagaskar.
Eulers totientfunksjon

Eulers totientfunksjon er en aritmetisk funksjon som for hvert heltall n teller opp hvor mange postive heltall mindre enn n som er relativt primisk med n. Den betegnes vanligvis med symbolet φ(n) og kalles derfor også for Eulers φ-funksjon. Som eksempel er φ(3) = 2 da både 1 og 2 er relativt primiske med 3. Likedan er φ(4) = 2 = φ(6), mens φ(8) = 4 da 1,3,5 og 7 er primiske relativt til 8. For et primtall p er φ(p) = p - 1 fordi alle tallene mindre enn p er relativt primiske. Som eksempel er φ(7) = 6. Funksjonen kan beregnes direkte for alle tall som har en kjent primtallsfaktorering. Når n > 2 gir den bare like tall som resultat. I dag spiller Eulers φ-funksjon en viktig rolle i moderne kryptografi.
Den sveitsiske matematiker Leonhard Euler har fått sitt navn knyttet til funksjonen som han var den første til å studere og gjøre bruk av på midten av 1700-tallet. Resten av navnet er forbundet med det latinske ordet tot som betyr helt eller alt og som opptrer i f.eks. in toto. Den greske bokstaven φ ble knyttet til funksjonen av den tyske matematiker Carl Friedrich Gauss noen tiår senere.
Lineær regresjon

Innenfor matematikken betyr lineær regresjon at man ønsker å finne den lineære funksjonen hvis kurve/graf passer best med innsamlede data, som inneholder en eller annen statistisk feilkilde også kalt residual. Lineær regresjon brukes ofte for å lage prognoser.

Minste kvadraters metode for rett linje

For n gitte datapunkter ønsker man å finne en linje på formen
y = a_0 + a_1x
Som angitt i minste kvadraters prinsipp ovenfor ønsker man å beregne
|y_j-(a_0+a_1x_j)|
for alle j, og deretter bestemnme a₀ og a₁ slik at man minimaliserer summen av kvadratene av disse, dvs
\min_{a_0,a_1} q = \left ( \sum_{j=1}^{n}(y_j - a_0 - a_1x_j)^2 \right )
Fra elementær analyse er det kjent at de nødvendige kravene for at dette er et bunnpunkt er
\frac{\partial q}{\partial a_0} = 0 \quad og \quad \frac{\partial q}{\partial a_1} = 0
Ved å derivere uttrykket for q med hensyn på a₀ og a₁ (se detaljer i underavsnittet) kommer man til slutt frem til at regresjonslinjen har formelen
y - \bar{y} = k_1(x - \bar{x})
hvor
\bar{x} = \frac{1}{n}\sum_{i=1}^{n}x_i, \quad \bar{y} = \frac{1}{n}\sum_{i=1}^{n}y_i, \quad og \quad k_1=\frac{s_{xy}}{s_{x^2}}
Teller og nevner i regresjonskoeffisienten til linjen kalles utvalgets kovarians
s_{xy} = \frac{1}{n-1}\sum_{i=1}^{n}(x_i-\bar{x})(y_i-\bar{y})
=\frac{1}{n-1}\left[\sum_{i=1}^{n}x_iy_i-\frac{1}{n}\left(\sum_{i=1}^{n}x_i\right)\left(\sum_{j=1}^{n}y_j\right)\right]
og variansen til x verdiene (merk at dette ikke er helt riktig da x er å betrakte som en ordinær og ikke tilfeldig variabel)
s_{x}^2 = \frac{1}{n-1}\sum_{i=1}^{n}(x_i-\bar{x})^2
=\frac{1}{n-1}\left[\sum_{i=1}^{n}x_i^2-\frac{1}{n}\left(\sum_{i=1}^{n}x_i\right)^2\right]

Utledning av formelen for regresjonslinjen

Ved å utføre de to derivasjonene får man
\frac{\partial q}{\partial a_0} = -2\sum_{i=1}^{n}(y_i - a_0 - a_1x_i) \quad og \quad 
\frac{\partial q}{\partial a_1} = -2\sum_{i=1}^{n}x_i(y_i - a_0 - a_1x_i)
Ved å dividere på 2 skrive ut hver sum for seg og stokke om på uttrykkene får man de såkalte normalligningene

\begin{array}{c}
a_0n + a_1\sum x_i = \sum y_i \\
a_0\sum x_i + a_1\sum x_i^2 = \sum x_iy_i
\end{array}
Dette systemet av to ukjente har en determinant

\left|\begin{array}{cc}
n & \sum x_i \\
\sum x_i & \sum x_i^2
\end{array}\right |
 = n\sum x_i^2 - \left(\sum x_i \right)^2 = n(n-1)s_x^2 = n\sum(x_i-\bar{x})^2
som er ulik 0 på grunn av antakelsen om minst to forskjellige xᵢ og garanterer derfor at løsningen eksisterer og er unik. Ved å dividere den første ligningen med n og omskriving ved hjelp av gjennomsnittsformlene får man a_0 = \bar{y} - a_1\bar{x} som sammen med y=a_0+a_1x gir den ønskede regresjonskurven
y-\bar{y}=a_1(x-\bar{x})
Eliminasjonsmetoden gir uttrykket
a_1 = k_1 = \frac{n\sum x_iy_i - \sum x_i\sum y_j}{n(n-1)s_x^2}
Stort takrørfly

Utseende

Et middelsstort til ganske stort (vingespenn 37 – 56 mm) nattfly, ensfarget brungul eller lyst rødlig grå. Forvingen har en bue av svarte flekker ca. 3/4 ut i vingen og ellers spredte, små, svarte flekker over hele overflaten.

Levevis

Den lever på sumpete steder der det vokser takrør (Phragmites australis), som er larvenes næringsplante. Larvene utvikler seg på røttene. De voksne sommerfuglene flyr i august – oktober og kommer gjerne til lys.

Utbredelse

Arten finnes over det meste av Europa.
I Norge er den funnet spredt nord til Sør-Trøndelag.
Xianfeng (Enshi)

Xianfeng (kinesisk: 咸丰县; pinyin: Xiánfēng Xiàn) er et fylke i provinsen Hubei i Folkerepublikken Kina. Det ligger i det autonome prefektur Enshi .
Befolkningen var på 353 155 innbyggere i 1999.

Kulturminner

Tusistedene i Tangya (Tangya tusi chengzhi, 唐崖土司城址) fra mongoltiden frem til mandsjudynastiets til ble i 2006 oppført på Folkerepublikken Kinas liste over kulturminner.
Anastase Murekezi

Internasjonale foreninger

Anastase Murekezi er også medlem av lederskapsrådet til Compact2025, et partnerskap som utvikler og formidler kunnskapsbaserte råd til politikere og andre beslutningstakere rettet mot å få slutt på sult og underernæring i løpet av de kommende ti årene.
Bishop Burton

Historie

Det har vært menneskelig aktivitet i området i minst 10 000 år med spor fra mesolittisk (jegere og samlere) og neolittisk tid (bondesteinalderen), bronsealderen, jernalderen og romersk Britannia.
Landsbyen, som har et navn som kan være avledet fra Burtone i betydningen befestet gårdsbruk, er omtalt i Domesday Book for 1086 som tilhørende erkebiskopen av York, og stedet for erkebiskopens herregård fortsatte å være hans bolig fram til High Hall ble revet i 1952. Derav dets fulle navn Bishop Burton.
Sognekirken All Saints, Allhelgenskirken, er et bevaringsverdig bygg av klasse II*, og dens eldste deler stammer fra slutten av 1100-tallet.
Yeomanry

Yeomanry var britisk frivillig kavaleri rekruttert blant odelsbønder i hvert grevskap for å virke som hjemmevern. Det første regimentet ble dannet i 1761, og noen av regimentene eksisterer fortsatt i form av Territorial Army-regimenter.
Historisk var yeomen en del av fribøndene på 1600-tallet og 1700-tallet i England. De dannet den kjerne blant fribøndene som ble kalt «the Backbone of England».
I første halvdel av 1800-tallet ble Yeomanry-regimenter satt inn for å slå ned uroligheter og oppstander, men etterhvert overtok politiet denne oppgaven.
Disse styrkene var tenkt for innsats i hjemlandet, men under annen boerkrig ble det dannet Imperial Yeomanry-kompanier for innsats utenlands. Disse kompaniene ble satt sammen av frivillige fra yeomenstyrkene i Storbritannia. I 1901 ble alle yeomanryregimenter omgjort til «Imperial Yeomanry» og reorganisert.
Rynke

En rynke er en fold i en overflate. Stort sett refererer ordet rynke til en fold i tekstiler, klær eller huden til en organisme. Foldene er vanligvis tilfeldige og følger ikke noe fast mønster. En rynke kan bli permanent hvis stoffet den er i brettes på samme måte hver gang.
Rynker i hud kommer som regel av aldring, men man kan og få rynker av en rekke andre ting som for eksempel: Gjentatte ansiktsuttrykk, overdreven soling, røyking og andre faktorer. Man kan og få midlertidige rynker av å holde huden lenge under vann.
I de senere årene har det vokst opp en industri som lager produkter mot rynker i huden. Dette er et resultat av den generelle oppfatningen av at rynker ikke er ønsket, noe som igjen kommer av at rynker blir sett på som et tegn på aldring. Spesielle kremer er et vanlig middel mot rynker selv om effekten av dem er omstridt. Det er og mulig å fjerne rynker, som for eksempel ved laserbehandling.
Guro (bok)

Guro er den første av sju barnebøker i en serie bøker om Guro, skrevet av den norske forfatteren Anne-Cath. Vestly og utgitt 1975–81. Bøkene er illustrert av Vestlys ektemann Johan Vestly. Bøkene skildrer livet til Guro og moren Erle og deres venner og nye familie. 
I åpningen av den første boka sitter Guro og Erle på toget inn til byen; Erle har blitt enke, og de skal flytte fra Gampetreff og etablere seg på nytt i byen. Erle utdanner seg til vaktmester. I disse bøkene finner Vestly enda et nytt «uttrykk for familie- og likestillingspolitikken som svarer til den aktuelle samfunnsutviklingen». Den første av bøkene ble filmet og sendt av NRK i 1980; Guro. 
Bøkene hadde først blitt sendt som opplesninger i Barnetimen for de minste, hvor Vestly var en av pionerene, sammen med Thorbjørn Egner og Alf Prøysen.
Det meste av handlingen i bokserien er lagt til Vestlys faste fiktive drabantby, Tirilltoppen, men i åpningsboka bor Guro og Erle på pensjonat. På Tirilltoppen blir Erle vaktmester i Blokk Z, hvor Aurora fra tidligere Vestlybøker bor. Guro blir venn med Auroras lillebror Sokrates. I senere bøker gifter Erle og Bjørn seg, og Guro og Lille-Bjørn blir stesøsken. Et annet hovedmotiv i bøkene er Guros fiolinundervisning og glede over klassisk musikk. «Bøkene om Guro går ikke bare på tvers av gammel kjønnsrolletenkning, men sprenger også rammen rundt kjernefamilien. Og i en tid med pop og muzak døgnet rundt, forkynner Vestly Beethoven og gleden ved å spille selv. Det er snille protestbøker, vennlige kampskrifter.».
Ladislav Krejčí

Landslaget

Han ble tatt ut i Tsjekkias EM-tropp til EM i Frankrike 2016.
Sopran

Beskrivelse

Med sopran menes i de fleste tilfeller en kvinnelig sanger, når det det er snakk om gutter og menn som synger i det samme registeret er betegnelsen vanligvis guttesopran og mannlige falsettsang. Fram til slutten av 1700-tallet var det ikke uvanlig at gode guttesopraner ble kastrert for at de skulle beholde sopranstemmen hele livet, såkalte kastratsangere.
Spesielt i korsammenheng skilles det mellom første sopran (høyt register) og andre sopran (lavere register).
Musikkinstrumenter i det høye register betegnes ofte som sopran-, jfr. sopranblokkfløyte og sopransaksofon.

Noen kjente sopraner

For en mer utfyllende liste, se Kategori:Sopraner
Assistens Kirkegård (København)

Assistens kirkegård (utt. på dansk med trykk på siste stavelse i Assistens) er en kirkegård på Nørrebro i København. Den ble opprettet i 1760, fordi det var sparsomt med plass på kirkegårdene i København. Den er særlig kjent fordi en rekke kjente personer ligger begravet her. I mange andre byer er det også assistenskirkegårder.
Som det største grønne område på Nørrebro er Assistens kirkegård blitt et yndet oppholdssted for bydelens beboere. Om sommeren ses således solbadere både på selve kirkegården og i Hans Tavsens park, som ligger langs med kirkegårdens sydvestlige side.

Kirkegårdens historie

København ble i tidligere tider rammet av flere forskjellige epidemier. I 1711 ble byen åsted for en ny epidemi som tok livet av 23 000 mennesker. I all hast måtte det anlegges seks pest-eller assistenskirkegårder i utkanten av byen, men innenfor vollene. Disse kirkegårdene var ikke nok. På gravplassen til Holmens kirke lå kistene oppå jorden og en uutholdelig stank bredte seg. Søværnet fikk beskjed om å avfyre kanoner på området for å skape bevegelse i luften og tilsløre stanken noe med kruttrøyk. 
Det var imidlertid først i 1760, lenge etter epidemiens opphør, at man besluttet seg for å sløyfe de seks overfylte og sanitært sett potensielt farlige pestkirkegårdene. En sumpet mark på den andre siden av Søerne ble lagt ut til en ny og større assistenskirkegård. 
Det ble opprinnelig dyrket tobakk på marken, men nå ble den forsynt med en ringmur og benyttet som kirkegård. Folk ville imidlertid ikke begraves på et så fjernt og øde sted før en mann fra de høyere lag av samfunnet, krigskansellisekretær Johan Samuel Augustin, i 1785 selv ba om å bli stedt til hvile der. Etter den tid ble stedet populært og københavnerne dro på utflukter til kirkegården med matkurv og medbrakt te.
Student-TV

Student-TV brukes som en samlebetegnelse på studentorganisasjoner som produserer TV, som lokal benevnelse på den enkelte organisasjon, eller som navn på det programmet denne organisasjonen produserer. Det finnes slike organisasjoner ved flere universiteter og høgskoler. Noen kringkaster på frekvensen til en lokal TV-stasjon, mens andre sender på lukkede nett.
Svartflekksmyger

Utseende

En liten (vingespenn 24 – 30 mm) sommerfugl, det er nokså stor forskjell på kjønnene. Hannen er umiskjennelig, mens hunnen kan forveksles med gulflekksmyger. Hannens forvinge er gul med ganske små, svart flekker, bakvingens overside er gul med grå bestøvning. Hunnen er en del mørkere, med et større innslag av brunt på forvingen, men grunnfargen er fortsatt gul. Hunnens bakvinge er brun med gule flekker.

Levevis

Svartflekksmygeren er mye sjeldnere enn slektningen gulflekksmyger. Den er funnet fra Østfold til Målselv i Troms, men ser ut til å mangle helt på Sørlandet og Vestlandet. Den flyr i fuktige lysninger i skogen, langs veikanter, elvebredder og strender i mai – juni. Larven lever på forskjellige gress. Arten er listet som hensynskrevende på den norske rødlisten. Siden forekomstene er såpass få og lokale er den følsom for alle slags inngrep som forandrer lokalitetene.
Col du Tourmalet

Detaljer om stigningen

Fra Luz-Saint-Sauveur på den vestlige siden er det 19 km, over 1404 høydemeter. Den gjennomsnittlige stigningen er på 7,4 % med maksimum på 10,2 % nær toppen. Fra Sainte-Marie-de-Campan er det 17,2 km over 1268 høydemeter. Den gjennomsnittlige stigningen er på 7,4 % med maksimum på 10,0 %.

Tour de France

Col du Tourmalet er en av de mest kjente og brukte fjellovergangene i Tour de France. Første rytter over var Octave Lapize i 1910. I 1913 brakk Eugène Christophe gaffelen på Tourmalet og reparerte den selv i en smie i Sainte-Marie-de-Campan for å få fortsette rittet. 
Tour de France har enten bare passert over, hatt målgang på toppen eller målgang i La Mongie. I Tour de France 2010 gikk den 16. etappen over Col du Tourmalet, mens den 17. etappen hadde målgang på toppen. 
På toppen er det et minnesmerke over Jacques Goddet, direktør for Tour de France fra 1936 til 1987, og en stor statue av Octave Lapize som gisper etter luft.
Ahmed almost 13

Handling

Ahmed er den eldste av fem brødre. Familien er flyktninger fra krigen mellom Russland og Tsjetsjenia og er nå bosatt i utkanten av Oslo. Ahmeds far er familiens ubestridte overhode, og drømmer om å vende tilbake. Snart tretten år gammel begynner Ahmed å stille spørsmål ved sin rolle som sønn med mest ansvar, og er i ferd med å finne ut av sine egne drømmer for fremtiden. Ahmeds historie gir et innblikk familielivet til en tsjetsjensk familie bosatt i Norge.
Scopaeus

Utseende

Små (gjerne 2,5-3 millimeter), slanke kortvinger. Hodet er stort, tvert avskåret bak med markerte bakhjørner – dette er det beste kjennetegnet på slekten. "Halsen" som forbinder hodet med kroppen er ganske smal. Dekkvingene er korte.

Levevis

Disse lange og smale billene lever i stor grad underjordisk, der de graver i jorda.
Hans Gudewerdt den eldre

Hans Gudewerdt den eldre (født ca. 1570 formodentlig i Egernførde i hertugdømmet Slesvig, død ca. 1641 samme sted) var en tysk-dansk billedskjærer. 
Gudewerdts arbeider kjennes særlig fra prydkister til den slesvig-holstenske landadel. Han er far til Hans Gudewerth den yngre.
Moussa Sow

Landslaget

Han ble tatt ut i Senegals tropp til VM i fotball 2018 i Russland.
45. fly- og luftforsvarsarmé

45. armija VVS i PVO (45-я армия ВВС и ПВО;  - 45. fly- og luftforsvararmé). Det er en fly- og luftforsvarsstab på operasjonelt nivå i OSK Nord med hovedkvarter i Severomorsk. Arméen ble etablert i desember 2015 i forbindelse med omorganisering av forsvaret.
Gambattista Marino

Liv

Marino forble i sin fødeby Napoli frem til 1600, førte et sorgløst liv  etter å ha brutt forbindelser med sin far som hadde ønsket sin sønn for å følge en juridisk karriere .Disse formative år i Napoli, var svært viktig for utviklingen av hans poesi, selv om det meste av hans karriere fant sted i Nord-Italia og Frankrike. Om dette temaet, har noen kritikere (inkludert Giovanni Pozzi)  understreket den store innflytelse hann fikk i Nord-italienske kulturelle kretser, mens andre (for eksempel Marzio Pieri) har lagt vekt på det faktum at Napoli på den tiden, men delvis på grunn i nedgang og undertrykte av det spansk styre, var langt fra å ha mistet sin eminente posisjon blant hovedsteder i Europa.
Marinos far var en svært kultivert advokat, fra en familie sannsynligvis av calabriansk opprinnelse, som hadde kontakt med den berømte Giambattista Della Porta. Det ser ut til at både Marino og hans far tok del i private sammenkomster hos Della Porta
Men enda viktigere, i disse omgivelsene som satte Marino i direkte kontakt med naturfilosofen Della Porta og det  filosofiske systemet til Giordano Bruno og Tommaso Campanella. Mens Campanella selv motsatte seg "Marinism" (selv om ikke å angripe den direkte), var Marino  tro hele sitt liv og utnyttede den i sin poesi for å oppnå stor suksess blant noen av de mest konforme tenkere på den ene siden, mens du stadig møter vanskeligheter på grunn av det intellektuelle innhold i sitt arbeid på den andre.

L'Adone

L'Adone (Adonis), som ble utgitt i Paris i 1623 og dedikert til den franske kongen Louis XIII, er et mytologisk dikt skrevet på rim, delt inn i tjue deler.
Stein Eriksen

Bakgrunn

Steins far, Marius Eriksen, deltok som turner i Sommer-OL 1912 i Stockholm. Hans bror Marius Eriksen ble norgesmester i slalåm i 1947 og 1948. Hans mor, Bitten Eriksen, var viktig som andre formann i Damenes skiklubb. Han var gift og hadde fire barn.
Kort tid etter karrieren som aktiv dro Eriksen til USA, hvor han siden bodde. Han arbeidet som skiinstruktør og som leder for forskjellige skiskoler. Han var tilknyttet skisenteret Deer Valley i Utah, og drev også Stein Eriksen Lodge.

Ettermæle

I sesong 9 av den amerikanske TV-serien Seinfeld ble han nevnt av Elaine Benes i episode 168. Elaines kjæreste, Puddy, stilte med en diger pelsjakke, og Elaine beskrivelse var at han «gikk rundt som om han var Stein Eriksen».
Blest

Blest er et norsk band fra Haugesund som ble startet i 2015. Bandets musikk er en blanding av pop, folk og rock.
Bandet består av tre tidligere medlemmer av Vamp: Paul Hansen (vokal, akustisk gitar, munnspill), Torbjørn Økland (elektrisk og akustisk gitar, mandolin, bouzouki, trompet, kor) og Carl Øyvind Apeland (bassgitar, kontrabass, tangenter, kor). Økland og Apeland var sentrale medlemmer av Vamp fra starten i 1991 til de sluttet i 2014, mens Hansen var i bandet fra 2008 til 2014 og har tidligere vært vokalist i bandet Cortina. 
Bandet ga ut sitt første album Blest i mars 2017. Albumet er produsert av Thom Hell.I september 2019 kom oppfølgeren 'September', som er produsert av Carl Øyvind Apeland, Paul Hansen og Bjarne Stensli. 
I konsertsammenhenger er ensemblet utvidet med Marie Klåpbakken (fiolin, kor), Halvor Lillesund (piano, trekkspill) og Tore Jamne (trommer, perkusjon).
LyX

LyX er et grafisk brukergrensesnitt for LaTeX lisensiert under GNU General Public License. Det finnes i flere språk, blant annet norsk (både nynorsk og bokmål).
LyX er et system for produksjon av dokumenter. Det oppfordrer til å skrive dokumenter basert på struktur (WYSIWYM) heller enn på utseende (WYSIWYG). LyX er en front-end til LaTeX, som er et system for å lage pene og strukturerte dokumenter. LaTeX er bygget over tanken at alle tilpassinger av utseende skal gjøres i stiler. LyX hjelper til med dette, slik at det skal være lettere å velge stiler som gir et pent resultat.
LyX har særs god integrering av innholdsfortegnelser, stikkordlister, ligninger, figurer, interne og eksterne henvisninger og bibliografi. Det skulle passe ypperlig til å skrive forskningsrapporter, oppgaver og avhandlinger, samt artikler og annet forskningsmateriell.
Keiju Karashima

Karriere

Keiju Karashima startet sin profesjonelle karriere i Gamba Osaka i 1994. Han har også spilt for Avispa Fukuoka, Kyoto Purple Sanga og Mito HollyHock.
Sommerpalasset i Chengde

Sommerpalasset i Chengde (kinesisk skrift: 避暑山庄, pinyin: Bìshǔ Shānzhuāng, bokstavelig «Fjellvilla for å unngå varmen», mandsjuisk Halhūn be jailara gurung) er et stort kompleks av keiserpalass og hager som ligger i byen Chengde i Hebei-provinsen i Kina, omkring 250 kilometer nordøst for hovedstaden Beijing. Anlegget omfatter hager og bygninger i et harmonisk landskap av vann, skog og beitelandskap. Det ble bygd i tiden fra 1703 til 1792, under Qing-dynastiet, og viser tilbake til sluttfasen av det kinesiske føydalsamfunnet. Sommerpalasset ble tatt med på UNESCOs verdensarvliste i 1994.

Sted og historie

Palassområdet dekker et areal på ca 5,6 kvadratkilometer og er det største keiserlige parkkomplekset i Kina. Fire femdeler av området er berggrunn, resten er sletter og vann. Hele parkområdet er omkranset av en ca 10 kilometer lang steinmur.
Palassområdet kan grovt deles i to, den ene delen der regjeringsapparatet arbeidet og bodde, den andre delen til fornøyelse og fest. Som i andre kinesiske parker blir hvert enkelt byggverk tillagt en særlig rolle. Således har hvert av de 72 utsynspunktene sitt eget særegne navn. Mellom byggverkene er en 70 meter høy pagode, en av de høyeste i Kina.
Det første palasset ble reist i 1703, på ordre fra Kangxi-keiseren. Siste utvidelse ble fullført i 1792. Begge keiserne Kangxi og Qianlong tok mot lokale tjenestemenn og offiserer her, gikk på jakt med dem og holdt picnic sammen. Sammen med mongolske fyrster så en på hesteløp, bryting eller lyttet til mongolsk musikk. Slik pleide man relasjonene mellom den kinesiske sentralmakt og mongolske, kasakhiske, uighurske og khalkhasiske stammeledere. Utlendingar ble bare unntaksvis invitert.
Sommarpalasset i Chengde er siden 1961 oppført på Folkerepublikken Kinas liste over kulturminner, og fra 1994 på UNESCOs verdensarvliste.
Hóvbreen

Hóvbreen er en 2,5 kilometer lang isbre i Haakon VII Land på Spitsbergen, Svalbard. Den ligger på vestsida av Liefdefjorden, ved fjellet Hesteskoen.
Hóvbreen har navn etter hoven på en hest, og fjellet Hesteskoen ligger rundt breen.